I USA innfører de største tv-nettverkene farge-tv i beste sendetid fra og med høstsesongen. Antall husholdninger med fargemottaker skyter også i været i løpet av året. Ved inngangen til året er det 2,86 millioner farge-tv-mottakere i USA, 1. oktober har tallet økt til 4,45 millioner og ved nyttår er tallet 5,22 millioner. Dette tilsvarer knappe 10 prosent av alle amerikanske husholdninger med fjernsyn. 20. januar – i Ukraina starter statskanalen UT (Ukrainske Telebatsjennja) regulære sendinger etter over 15 år med faste prøvesendinger. 7. mars – den finske kringkasteren Yle starter regulære sendinger på sin andre tv-kanal, TV-ohjelma 2. 24. mars – direktebilder fra den ubemannede amerikanske månesonden Ranger 9 sendes på fjernsyn like før landing. 5. april – TEN10 starter opp i Sydney i Australia. 21. april – The Beach Boys dukker opp på programmet og fremfører sin nyeste hit «Do You Wanna Dance?» 26. april – Brasils største tv-nettverk, Rede Globo, starter sendinger. 4. juni – oppskytningen av den bemannede romferden Gemini 4 sendes i farger på NBC. Alle de tre store amerikanske tv-nettverkene sender oppskytningen av Gemini 5 i farger i august, i tillegg til alle kommende bemannede romferder. 1. august – Sigarettreklamer forbys på britisk tv, men reklamer for pipetobakk og sigarer er fremdeles tillatt og forbys først i 1992. 13. september – frokostprogrammet på NBC sendes første gang i farger. 29. september – de første tv-sendingene starter i Paraguay når Canal 9 åpnes offisielt. Oktober – Télévision tunisienne starter prøvesendinger med fjernsyn i Tunisia.